*Lēmuma projekts*

**Par līdzekļu izdalīšanu no atsavināšanas procesā iegūtajiem līdzekļiem**

**stāvvietas izbūvei**

 Izskatot Alūksnes novada pašvaldības Centrālās administrācijas Īpašumu pārvaldības un attīstības nodaļas 05.09.2025. iesniegumu “Par finansējuma piešķiršanu”, kas reģistrēts Alūksnes novada pašvaldības Centrālajā administrācijā 05.09.2025. ar Nr. ANP/1-47/25/3072,

ņemot vērā Alūksnes novada pašvaldības aktualizētas Attīstības programmas 2022.-2027.gadam Investīciju plāna 1.3.4. punktu,

 pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas ievaddaļu, likuma “Par pašvaldību budžetiem” 30. pantu, Alūksnes novada pašvaldības domes 29.02.2024. noteikumu Nr. 1/2024 “Par pašvaldības mantas atsavināšanas izdevumiem un rīcību ar iegūtajiem līdzekļiem” 6. punktu,

1. Izdalīt no atsavināšanas procesā iegūtajiem līdzekļiem finansējumu 11 864,00 EUR (vienpadsmit tūkstoši astoņi simti sešdesmit četru *euro*) apmērā stāvvietas izbūvei Helēnas ielā, Alūksnē.
2. Finansējumu attiecināt uz 045173 uzskaites dimensijas kodu – Eiropas Savienības Taisnīgas pārkārtošanas fonda projekts “Infrastruktūras izveide Alūksnē, Alūksnes novadā, 2.kārta”.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2025. gadam.
4. Lēmums stājas spēkā ar tā pieņemšanu.